ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๗)พ.ศ.๒๕๔๙ ตามที่ได้มีระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมาย ว่าด้วยรถยนต์ พ.ศ. ๒๕๓๑ ลงวันที่ ๗ มิถุนายน ๒๕๓๑ และที่แก้ไขเพิ่มเติม(ฉบับที่ ๔) พ.ศ. ๒๕๓๘ ลงวันที่ ๑๖ มกราคม ๒๕๓๘ ไว้แล้ว นั้นโดยที่เป็นการสมควรแก้ไขเพิ่มเติมระเบียบกรมการขนส่งทางบกดังกล่าวในส่วนที่เกี่ยวกับการย้ายรถให้มีความรวดเร็วและลดระยะเวลาการดำเนินการเพื่ออำนวยความสะดวกให้แก่ประชาชนผู้เป็นเจ้าของรถยิ่งขึ้น อาศัยอำนาจตามความในมาตรา๑๐ และ ๑๖ แห่งพระราชบัญญัติรถยนต์ พ.ศ. ๒๕๒๒ อธิบดีกรมการขนส่งทางบกจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถ ตามกฎหมายว่าด้วยรถยนต์ (ฉบับที่ ๑๗)พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันที่๑๒ กรกฎาคม ๒๕๔๙ เป็นต้นไปข้อ ๓ บรรดาระเบียบ ข้อบังคับ หรือคำสั่งอื่นใดในส่วนที่มีไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้ยกเลิกความในข้อ ๒๗, ๒๘,๒๘ ทวิ, ๒๘ ตรี, ๒๙, ๒๙ทวิ ของระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถ ตามกฎหมายว่าด้วยรถยนต์ (ฉบับที่ ๔) พ.ศ. ๒๕๓๘ และให้ใช้ความต่อไปนี้แทนข้อ ๒๗ การแจ้งย้ายรถออก ให้ยื่นคำขอตามแบบพิมพ์ที่กรมการขนส่งทางบกกำหนดพร้อมด้วยหลักฐานประกอบคำขอดังนี้(๑) ใบคู่มือจดทะเบียนรถ(๒) หลักฐานประจำตัวเจ้าของรถ ได้แก่ ภาพถ่ายบัตรประจำตัวและภาพถ่ายสำเนาทะเบียนบ้าน หรือภาพถ่ายหนังสือรับรองการจดทะเบียนนิติบุคคล ณ จังหวัดต้นทางหรือจังหวัดปลายทางก็ได้สำหรับในกรณีเป็นรถที่แจ้งไม่ใช้ตลอดไป ให้ยื่นคำขอแจ้งย้ายรถเพื่อนำไปใช้ในจังหวัดอื่นได้เช่นเดียวกับที่กำหนดไว้ในวรรคแรกข้อ ๒๘ เมื่อได้รับคำขอตามข้อ ๒๗ และตรวจสอบหลักฐานประกอบคำขอถูกต้องแล้วให้ดำเนินการดังนี้(๑) กรณีแจ้งย้ายรถที่จังหวัดต้นทาง(ก) จัดเก็บค่าธรรมเนียมคำขอ และค่าธรรมเนียมการย้ายรถ(ข) จัดทำบันทึกข้อมูลการย้ายรถในระบบงานคอมพิวเตอร์และบันทึกรายการย้ายรถในใบคู่มือจดทะเบียนรถเสนอนายทะเบียนลงนาม(ค) จ่ายใบคู่มือจดทะเบียนรถให้ผู้ยื่นขอนำไปยื่นขอย้ายเข้าที่จังหวัดปลายทาง(๒) กรณีแจ้งย้ายรถที่จังหวัดปลายทาง(ก) จัดเก็บค่าธรรมเนียมคำขอ และค่าธรรมเนียมการย้ายรถ(ข) จัดทำบันทึกข้อมูลการย้ายรถในระบบงานคอมพิวเตอร์และบันทึกรายการย้ายรถในใบคู่มือจดทะเบียนรถเสนอนายทะเบียนลงนาม(ค) จ่ายใบคู่มือจดทะเบียนรถให้ผู้ยื่นขอ(๓) กรณีแจ้งย้ายรถที่จังหวัดปลายทางที่เจ้าของรถประสงค์จะขอเปลี่ยนการแจ้งย้ายรถจากจังหวัดเดิมเพื่อไปใช้งานในจังหวัดนั้น(ก) จัดเก็บค่าธรรมเนียมคำขอ ค่าธรรมเนียมการยกเลิกการย้ายรถและค่าธรรมเนียมการย้ายรถ(ข) จัดทำบันทึกการยกเลิกการแจ้งย้ายรถเดิม พร้อมบันทึกข้อมูลการย้ายรถใหม่ในระบบงานคอมพิวเตอร์และใบคู่มือจดทะเบียนรถเสนอนายทะเบียนลงนาม(ค) จ่ายใบคู่มือจดทะเบียนรถให้ผู้ยื่นขอข้อ ๒๘ ทวิ ให้จังหวัดต้นทางจัดพิมพ์รายงานการย้ายรถออกตามข้อ๒๘ (๑) (๒) หรือ (๓) ทางระบบงานคอมพิวเตอร์และดำเนินการ ดังนี้(๑) ตรวจสอบรายละเอียดในรายงานการย้ายรถออกกับต้นทะเบียนรถหากถูกต้อง ให้บันทึกการอนุญาตย้ายในระบบงานคอมพิวเตอร์ พร้อมบันทึกการย้ายรถในต้นทะเบียนรถ(๒) เสนอนายทะเบียนลงนามข้อ ๒๙ การแจ้งย้ายรถเข้า ให้ยื่นคำขอตามแบบพิมพ์ที่กรมการขนส่งทางบกกำหนดพร้อมด้วยหลักฐานประกอบคำขอ ดังนี้(๑) ใบคู่มือจดทะเบียนรถ(๒) หลักฐานประจำตัวเจ้าของรถ ได้แก่ ภาพถ่ายบัตรประจำตัวและภาพถ่ายสำเนาทะเบียนบ้าน หรือภาพถ่ายหนังสือรับรองการจดทะเบียนเป็นนิติบุคคล(๓) แผ่นป้ายทะเบียนรถเดิม เว้นแต่กรณีเป็นรถที่แจ้งไม่ใช้ตลอดไปการแจ้งย้ายรถเข้า ผู้ยื่นขอจะต้องนำรถมาเข้ารับการตรวจสอบในขณะที่ยื่นคำขอด้วยมิฉะนั้นไม่อาจถือได้ว่าเป็นการแจ้งย้ายรถเข้าต่อนายทะเบียนแล้วข้อ ๒๙ ทวิ สำหรับในกรณีการแจ้งย้ายรถที่จังหวัดปลายทางแม้นายทะเบียนจังหวัดต้นทางยังไม่ได้บันทึกการอนุญาตย้ายในระบบงานคอมพิวเตอร์ ตามข้อ๒๘ ทวิ ก็สามารถยื่นคำขอแจ้งย้ายรถเข้าพร้อมกับนำรถเข้ารับการตรวจสอบไว้ก่อนได้ และให้ถือว่าเป็นการแจ้งย้ายรถเข้าต่อนายทะเบียนแล้วข้อ ๕ ให้ยกเลิกความในข้อ ๓๐, ๓๑,๓๒, ๓๓ ของหมวด ๕ ว่าด้วยการย้ายรถของระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถ ตามกฎหมายว่าด้วยรถยนต์ พ.ศ. ๒๕๓๑ และให้ใช้ความต่อไปนี้แทนข้อ ๓๐ เมื่อได้รับคำขอตามข้อ ๒๙ และตรวจสอบหลักฐานประกอบคำขอถูกต้องและนายทะเบียนจังหวัดต้นทางได้อนุญาตให้ย้ายรถออกแล้วให้ดำเนินการ ดังนี้(๑) ตรวจสอบรถ(๒) เจ้าหน้าที่ทะเบียนรถตรวจสอบหลักฐานประกอบคำขอกับรายงานรถขอย้ายเข้าในระบบงานคอมพิวเตอร์และผลการผ่านการตรวจสอบรถ เมื่อเห็นว่าถูกต้องให้ดำเนินการ ดังนี้(ก) ในกรณีที่แจ้งย้ายรถเข้าเกิน ๑๕ วัน นับแต่วันแจ้งย้ายรถออกให้ผู้ยื่นขอเสียค่าปรับตามอัตราที่กฎหมายกำหนดไว้ก่อน(ข) ออกหมายเลขทะเบียนรถ(ค) จัดเก็บค่าธรรมเนียมคำขอ ค่าธรรมเนียมใบแทนเครื่องหมายการเสียภาษีประจำปีค่าธรรมเนียมแผ่นป้ายทะเบียนรถและค่าธรรมเนียมอื่นๆ (ถ้ามี)(ง) จัดทำต้นทะเบียนรถ เครื่องหมายการเสียภาษีประจำปีและใบคู่มือจดทะเบียนรถถ้าใบคู่มือจดทะเบียนรถเดิมเป็นแบบปัจจุบัน ไม่ต้องจัดทำใบคู่มือจดทะเบียนรถใหม่ แต่ให้แก้ไขเพิ่มเติมรายการต่างๆให้ถูกต้อง เสนอนายทะเบียนลงนาม(จ) จ่ายใบคู่มือจดทะเบียนรถ เครื่องหมายการเสียภาษีประจำปีและแผ่นป้ายทะเบียนรถที่ออกใหม่ให้ผู้ยื่นขอสำหรับกรณีเป็นรถที่แจ้งไม่ใช้ตลอดไป เมื่อเจ้าของรถมาขอดำเนินการตามวรรคแรกให้นายทะเบียนดำเนินการเช่นเดียวกับการจดทะเบียนรถใหม่ข้อ ๓๑ ให้เจ้าของรถแจ้งย้ายเข้าต่อนายทะเบียนจังหวัดปลายทางณ ส่วนทะเบียนรถยนต์ หรือสำนักงานขนส่งจังหวัด หรือสำนักงานขนส่งจังหวัดยะลา สาขาอำเภอเบตงแล้วแต่กรณี เท่านั้นข้อ ๓๒ เจ้าของรถที่ประสงค์จะยกเลิกการแจ้งย้ายรถให้ยื่นคำขอตามแบบพิมพ์ที่กรมการขนส่งทางบกกำหนด พร้อมด้วยหลักฐานประจำตัวเจ้าของรถประกอบคำขอได้แก่ ภาพถ่ายบัตรประจำตัว และภาพถ่ายสำเนาทะเบียนบ้าน หรือภาพถ่ายหนังสือรับรองการจดทะเบียนเป็นนิติบุคคลต่อนายทะเบียนดังต่อไปนี้(๑) กรณียกเลิกการแจ้งย้ายและขออยู่ที่จังหวัดเดิมให้ยื่นคำขอต่อนายทะเบียนจังหวัดต้นทาง หรือนายทะเบียนจังหวัดปลายทาง(๒) กรณียกเลิกการแจ้งย้ายและประสงค์จะเปลี่ยนจังหวัดปลายทางที่ขอย้ายไว้เดิมไปยังอีกจังหวัดหนึ่งให้ยื่นคำขอต่อนายทะเบียนจังหวัดต้นทาง นายทะเบียนจังหวัดปลายทางหรือนายทะเบียนจังหวัดที่เจ้าของรถประสงค์จะเปลี่ยนการแจ้งย้ายรถจากจังหวัดเดิมไปใช้งานจังหวัดนั้นก็ได้ข้อ ๓๓ เมื่อได้รับคำขอตามข้อ ๓๒ และตรวจสอบหลักฐานประกอบคำขอถูกต้องแล้วให้ดำเนินการดังนี้(๑) ถ้าปรากฏว่า แจ้งขอยกเลิกการแจ้งย้ายเกิน ๑๕วัน นับแต่วันแจ้งย้ายรถออก ให้ผู้ยื่นเสียค่าปรับตามอัตราที่กำหนดไว้ก่อน พร้อมจัดเก็บค่าธรรมเนียมคำขอค่าธรรมเนียมการยกเลิกการย้ายรถเดิมและค่าธรรมเนียมการย้ายรถ (ถ้ามี)(๒) กรณียกเลิกการแจ้งย้ายและขออยู่ที่เดิม ให้จัดทำรายงานการยกเลิกการแจ้งย้ายในระบบงานคอมพิวเตอร์พร้อมกับบันทึกการยกเลิกการแจ้งย้ายในระบบงานคอมพิวเตอร์ และใบคู่มือจดทะเบียนรถ รวมทั้งต้นทะเบียนรถ(ถ้ามี) เสนอนายทะเบียนลงนาม(๓) กรณียกเลิกการแจ้งย้ายและประสงค์จะเปลี่ยนจังหวัดปลายทางที่ขอย้ายไว้เดิมไปยังอีกจังหวัดหนึ่งให้ดำเนินการ ดังนี้(ก) ตรวจสอบข้อมูลในระบบงานคอมพิวเตอร์ว่า รถนั้นได้มีการย้ายรถเข้าจังหวัดปลายทางเดิมหรือไม่(ข) หากผลการตรวจสอบปรากฏว่า ยังไม่มีการแจ้งย้ายรถเข้าจังหวัดปลายทางเดิมให้ยกเลิกการแจ้งย้ายในระบบงานคอมพิวเตอร์ และให้ดำเนินการย้ายรถออกไปยังจังหวัดใหม่เช่นเดียวกับข้อ ๒๘(๔) กรณีใบคู่มือจดทะเบียนรถสูญหาย ให้นายทะเบียนบันทึกถ้อยคำเจ้าของรถหรือผู้รับมอบอำนาจและดำเนินการดังนี้(ก) ตรวจสอบข้อมูลในระบบงานคอมพิวเตอร์ว่า มีการแจ้งย้ายรถเข้าจังหวัดปลายทางแล้วหรือไม่(ข) หากผลการตรวจสอบปรากฏว่า ยังไม่มีการแจ้งย้ายรถเข้าให้ดำเนินการออกใบแทนใบคู่มือจดทะเบียนรถ และดำเนินการตามข้อ ๓๓ (๒) หรือ (๓) แล้วแต่กรณีต่อไปข้อ ๖ ให้รองอธิบดี (ฝ่ายปฏิบัติ) กรมการขนส่งทางบกรักษาการตามระเบียบนี้ประกาศณ วันที่ ๕ กรกฎาคม พ.ศ. ๒๕๔๙ปิยะพันธ์จัมปาสุตอธิบดีกรมการขนส่งทางบกนันทนา/ผู้จัดทำ๗ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๘๖ ง/หน้า ๖/๒๙ สิงหาคม ๒๕๔๙